b"\n_START_ARTICLE_\nAmnesia (awitin ng 5 Seconds of Summer)\n_START_SECTION_\nBidyo-awit\n_START_PARAGRAPH_\nIsang bidyo-letra (lyric video) ang binuo para sa awitin. Kinunan sa Los Angeles, ipinaskil ito sa opisyal na VEVO YouTube channel ng banda noong 2 Hulyo 2014 nang hatinggabi, matapos ang kanilang live stream. Ang bidyo, na nasa itim at puti, ay nakatuon sa isang silid-tulugan, bagama't sa ilang mga tagpo ay lumitaw ang mga miyembro ng banda na kinunan nang malapit\xc3\xa1n (close up). Sa kabuuan ng bidyo, ang mga letra ay nakatutok sa silid o sa mga mukha ng mga kasapi._NEWLINE_Isa ring bidyo-awit ang binuo, kung saan ang mga miyembro ng banda at ilang mga babae't lalaki ay naglalaro sa sari-saring mga eksena, halimbawa'y sumisisid sa pool na nakasuot ng damit, naglalaro ng golf sa kotse, atbp. Mayroon ding maraming mga malapit\xc3\xa1ng kuha ng mga miyembro habang inaawit ang ilan sa mga letra ng kanta sa kabuuan ng bidyo. Tatlo lamang ang babae sa bidyo dahil nakikita nila ang nanonood/mga tagahanga bilang pang-apat na babae. Ang bidyo ay kinunan mula sa pananaw ng pang-apat na babae."